**Dôvodová správa**

**B. Osobitná časť**

**K čl. I**

Navrhovaným ustanovením sa definuje okruh právnických osôb, ktorých majetok a finančné prostriedky sú vylúčené z exekúcií podľa osobitného predpisu z dôvodu garantovania a ochrany práva občanov na poskytovanie zdravotnej starostlivosti vyplývajúceho z osobitného predpisu a garantovania ústavného práva podľa čl. 40 Ústavy Slovenskej republiky na ochranu zdravia, ktoré vyplýva zároveň z článku 31 Listiny základných práv a slobôd.

Navrhovaným ustanovením sa stanovuje rozsah majetku a finančných prostriedkov určených pre definované subjekty v § 91 ods. 1 písm. a) až e), ktorý sa za účelom ochrany ústavného práva na ochranu zdravia vylučuje z exekúcii, kedy by v dôsledku uplatnenia majetkového práva veriteľov došlo k jeho preferovaniu pred právom na ochranu zdravia vyplývajúcim z čl. 40 Ústavy Slovenskej republiky a čl. 31 Listiny základných práv a slobôd.

**K čl. II**

Z dôvodu naliehavosti sa navrhuje účinnosť dňom vyhlásenia.

V Bratislave dňa 19. novembra 2020

**Igor Matovič, v .r.**

**predseda vlády**

**Slovenskej republiky**

**Marek Krajčí, v. r.**

**minister zdravotníctva**

**Slovenskej republiky**